Document ID: 32002R1501

Kommissionens forordning (EF) nr. 1501/2002
af 22. august 2002
om ændring af forordning (EF) nr. 2848/98 for så vidt angår gennemførelsesbestemmelserne for programmet for opkøb af kvoter for råtobak
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 2075/92 af 30. juni 1992 om den fælles markedsordning for råtobak(1), senest ændret ved forordning (EF) nr. 546/2002(2), særlig artikel 14a, og
ud fra følgende betragtninger:
(1) I artikel 35, stk. 2, i Kommissionens forordning (EF) nr. 2848/98 af 22. december 1998 om gennemførelsesbestemmelser til Rådets forordning (EØF) nr. 2075/92 for så vidt angår præmieordningen, produktionskvoterne og den særstøtte, der ydes til producentsammenslutningerne, i tobakssektoren(3), senest ændret ved forordning (EF) nr. 1005/2002(4), er der i forbindelse med proceduren for opkøb af kvoter fastsat en periode fra 1. september til 31. december, i hvilken medlemsstaten offentliggør de påtænkte salg, så andre producenter kan købe de pågældende kvoter, inden de endeligt opkøbes.
(2) Erfaringerne viser, at perioden på fire måneder er for lang, og at den bør halveres for at fremskynde opkøbsproceduren, så den bliver mere attraktiv for producenterne, fordi perioden med usikkerhed om salgsprocedurens anvendelse derved afkortes.
(3) Forordningen bør straks træde i kraft, da den periode, der skal ændres, begynder den 1. september.
(4) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Tobak -
UDSTEDT FØLGENDE FORORDNING:
Artikel 1
I artikel 35 i forordning (EF) nr. 2848/98 foretages følgende ændringer:
a) i stk. 1 og 2 ændres "1. september" til "1. november"
b) stk. 3 affattes således: "3. Hvis kvoterne ikke er blevet købt af andre producenter efter udløbet af tomånedersperioden i stk. 2, første afsnit, opkøbes de endeligt.".
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 22. august 2002.

Labels: 4
17
19
7
6